
[bookmark: _Hlk48124505]VISPĀRĪGĀ VIENOŠANĀS Nr. ______
“Finanšu un vadības konsultāciju pakalpojumu sniegšana”
Rīgā, 
Vispārīgās vienošanās noslēgšanas datums 
ir pēdējais elektroniskā paraksta datums

Rīgas valstspilsētas pašvaldības Centrālā administrācija, reģistrācijas numurs 40900039849, tās vadītāja pienākumu izpildītāja […] personā, kurš darbojas, pamatojoties uz Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2022. gada 14. decembra nolikuma Nr. RD-22-218-no “Rīgas valstspilsētas pašvaldības Centrālās administrācijas nolikums” 8.6. apakšpunktu un Rīgas domes priekšsēdētāja 2023. gada 1. septembra rīkojumu Nr. RD-23-129-p “Par Rīgas valstspilsētas pašvaldības Centrālās administrācijas vadītāja amata pienākumu veikšanu”, no vienas puse (turpmāk – Pasūtītājs) un
SIA “PricewaterhouseCoopers”, vienotais reģistrācijas numurs: 40003142793, juridiskā adrese: Marijas iela 2A, Rīga, LV-1050, tās valdes priekšsēdētājas […] personā, kura rīkojas, pamatojoties uz statūtiem,
SIA “Ernst & Young Baltic”, vienotais reģistrācijas numurs: 40003593454, juridiskā adrese: Muitas iela 1A, Rīga, LV-1010,  tās partnera […] personā, kurš rīkojas, pamatojoties uz prokūru,
SIA “KPMG Baltics”, vienotais reģistrācijas numurs: 40003235171, juridiskā adrese: […] iela 1, Rīga, LV-1045, tās Risku un atbilstības konsultāciju pakalpojumu direktora […] personā, kurš rīkojas, pamatojoties uz prokūru,
(turpmāk katrs atsevišķi – Izpildītājs un visi kopā – Izpildītāji), no otras puses, turpmāk tiks saukti arī par Pusēm un katrs atsevišķi par Pusi, 
saskaņā ar Centralizētās iepirkumu institūcijas – Rīgas valstspilsētas pašvaldības Centrālās administrācijas Iepirkumu pārvaldes (turpmāk – Institūcija) – organizēta atklāta konkursa “Finanšu un vadības konsultāciju pakalpojumu sniegšana” ar identifikācijas Nr. CAIP 2024/27 (turpmāk – Iepirkums) rezultātiem noslēdz šādu Vispārīgo vienošanos (turpmāk – Vienošanās), kas ir saistoša arī Pušu tiesību un saistību pārņēmējiem par sekojošo:

1. VISPĀRĪGIE NOTEIKUMI
0. [bookmark: _Ref82963983]Ar šīs Vienošanās noslēgšanas brīdi Puses – Pasūtītājs un Izpildītājs, iegūst tiesības noslēgt Pakalpojuma līgumus par tiesībām sniegt finanšu un vadības konsultāciju pakalpojumus (turpmāk – Pakalpojums).
0. Vienošanās nosaka kārtību, kādā Institūcija noteiktā laika posmā izvēlas Izpildītājus, kuri nodrošina Pakalpojuma sniegšanu atbilstoši Pasūtītāja vajadzībām. 
0. Kopējā Vienošanās summa tās darbības laikā ir ne vairāk kā 200 000 EUR (divi simti tūkstoši euro) bez pievienotās vērtības nodokļa (turpmāk – PVN). Pasūtītājam Vienošanās darbības laikā nav pienākuma pasūtīt Pakalpojumus par visu šajā punktā noteikto summu.
0. Noslēdzot Pakalpojuma līgumu par Pakalpojuma sniegšanu, Izpildītājam jāņem vērā, ka Pakalpojums sniedzams saskaņā ar Iepirkuma tehniskajā specifikācijā norādītajiem noteikumiem.
0. Institūcija Vienošanās ietvaros nav saistīta ar konkrētu pasūtījuma apjomu un pasūta Pakalpojumus atbilstoši Pasūtītāja vajadzībai un finanšu iespējām.
0. Puses savstarpējiem rakstveida kontaktiem izmanto e-pasta adreses.
0. Puses savstarpējiem kontaktiem nosaka šādas kontaktpersonas:
6. Pasūtītāja kontaktpersona ir Rīgas valstspilsētas pašvaldības Centrālās administrācijas Kapitālsabiedrību pārvaldes vadītāja […], tālrunis: […], e-pasts:      […].
6. Izpildītāja kontaktpersonas ir:
1.  SIA “PricewaterhouseCoopers” direktors […], tālrunis […],          e-pasts: […], bet […] prombūtnes laikā – direktors […], tālrunis […], e-pasts: […];
1.  SIA “Ernst & Young Baltic” projektu vadītājs […], tālrunis […], e-pasts: […], bet […] prombūtnes laikā – direktore […], tālrunis […] , e-pasts: […];
1.  SIA “KPMG Baltics” Jaunākā projektu vadītāja […], tālrunis […],      e-pasts: […], bet […] prombūtnes laikā – […], tālrunis […], e-pasts: […].
0. Institūcija ir tiesīga paļauties, ka Izpildītājs sniegs pakalpojumus saskaņā ar Iepirkuma tehnisko specifikāciju.
0. Par Pakalpojuma sniegšanu Vienošanās darbības laikā paredzēts slēgt vairākus līgumus, to noslēgšanu ierobežojot vien ar 5.1. apakšpunkta nosacījumiem.
0. Pakalpojuma līgums, kurš noslēgts Vienošanās spēkā esības laikā, bet nav izpildīts līdz Vienošanās 5.1. apakšpunktā noteiktajam spēkā esības beigu termiņam, spēku nezaudē un paliek spēkā līdz pilnīgai Pakalpojuma līguma saistību izpildei. 
0. Pakalpojuma apjoms, ko Izpildītājs sniedz Pakalpojuma līguma noslēgšanas gadījumā Pasūtītājam, tiek noteikts saskaņā ar Pasūtītāja nepieciešamību. 

1. PASŪTĪTĀJA VISPĀRĪGIE DARBĪBAS PRINCIPI UN NOTEIKUMI
1. Pakalpojumu veic Izpildītāji – Vienošanās dalībnieki, pamatojoties uz noslēgto Pakalpojuma līgumu.
1. Institūcija atbilstoši nepieciešamībai nosūta Izpildītājiem iesniegt piedāvājumu (turpmāk – piedāvājums) Pakalpojuma izpildei. Izpildītājs uzaicinājumā noteiktajā laikā un apjomā iesniedz piedāvājumu, kas sagatavots, pamatojoties uz Iepirkumā iesniegto Finanšu piedāvājumu. Vienošanās nav pievienoti Izpildītāju piedāvājumā iesniegtie Finanšu piedāvājumi, kas satur konfidenciālu informāciju. Izpildītājs piedāvājumā var norādīt zemāku cenu nekā viņa Finanšu piedāvājumā. Saimnieciski visizdevīgākā piedāvājuma izvēles kritēriji un kārtība, kā Institūcija slēgs Pakalpojuma līgumu ar konkrēto Izpildītāju, ir pievienoti šīs Vienošanās 1. pielikumā.
1. Pakalpojums tiek sniegts visā Pakalpojuma līguma darbības laikā, pamatojoties uz Pakalpojuma līguma noteikumiem, kura projekts ir pievienots šīs Vienošanās 2. pielikumā. Pasūtītājs ir tiesīgs veikt Pakalpojuma kvalitātes pārbaudi Pasūtītāja izvēlētā veidā. Pasūtītājs ir tiesīgs atteikties pieņemt nekvalitatīvu vai Iepirkuma piedāvājumam neatbilstošu Pakalpojumu. 
1. Izpildītājam ir jānodrošina caurspīdīguma nosacījumi Pakalpojuma sniegšanā.
1. Izpildītājam savas profesionālās civiltiesiskās atbildības apdrošināšanas polise ar atbildības limitu ne mazāku kā 4 000 000 euro (četri miljoni euro) ir jāuztur spēkā visā Vienošanās esamības laikā un vēl trīs mēnešus pēc tās darbības beigām. 
1. Ja Pakalpojuma līguma izpildes laikā Izpildītājs zaudē kvalifikācijas prasību, uz kuru balstījies, iesniedzot piedāvājumu, Izpildītājam ir pienākums nekavējoties, bet ne vēlāk kā 10 (desmit) dienu laikā:
5. nomainīt konsultantu, lai, to piesaistot pakalpojumu izpildē, Izpildītājs atbilstu Iepirkuma kvalifikācijas prasībām un lai nomaiņa notiktu saskaņā ar Publisko iepirkumu likuma 62. pantu,
5. veikt citas nepieciešamās darbības, lai Izpildītājs atbilstu Iepirkuma nolikumā izvirzītajām kvalifikācijas prasībām.
1. Ja netiek izpildīti 2.6. punkta nosacījumi norādītajā termiņā, Izpildītājs Pasūtītājam 30 dienu laikā no beigu datuma, kurā Izpildītājs varēja novērst trūkumus, maksā 10 % līgumsodu no paredzētās līgumsummas kopējā apjoma.
1. Pasūtītājs ir tiesīgs vienpusēji atkāpties no noslēgtā Pakalpojuma līguma, ja:
7. Izpildītājs, ar kuru noslēgts Pakalpojuma līgums, nav kvalificēts Pakalpojuma sniegšanai;
7. Izpildītājs neievēro noslēgtā Pakalpojuma līguma noteikumus;
7. Izpildītājs kavē Pakalpojuma līgumā noteikto Pakalpojuma izpildes termiņu.
1. Pasūtītājam ir pienākums pieņemt konkrētā Izpildītājs Pakalpojumu atbilstoši noslēgtā Pakalpojuma līguma noteikumiem.

1. VISPĀRĪGIE IZPILDĪTĀJA DARBĪBAS PRINCIPI UN NOTEIKUMI
2. Izpildītājs atbilstoši Institūcijas uzaicinājumam un Vienošanās 1. pielikuma nosacījumiem sagatavo un iesniedz Institūcijai piedāvājumu par Pakalpojumu.
2. Izpildītājs pilnībā uzņemas visus zaudējumus, kas Pasūtītājam radušies sakarā ar Pakalpojuma darba uzdevumam neatbilstošu vai Iepirkuma piedāvājumam neatbilstošu Pakalpojumu.

1. NEPĀRVARAMA VARA
3. Puses ir atbrīvotas no atbildības par no Vienošanās izrietošo saistību daļēju vai pilnīgu neizpildi, ja tā radusies sakarā ar ugunsgrēku, plūdiem, zemestrīci, karu, streiku vai citiem nepārvaramas varas apstākļiem un ja šādi apstākļi tiešā veidā ietekmējuši Vienošanās izpildi un Puses, slēdzot Vienošanos, to nevarēja paredzēt.
3. Puse, kas nokļuvusi nepārvaramas varas apstākļos, bez kavēšanās rakstiski informē par to otru pusi ne vēlāk kā 3 (trīs) dienu laikā pēc nepārvaramas varas apstākļu iestāšanās. Puses apņemas vienoties par to, vai šādi nepārvaramas varas apstākļi traucē vai padara šīs Vienošanās saistību izpildi par neiespējamu, kā arī izlemt līgumsaistību turpināšanas vai izbeigšanas būtiskos jautājumus.
3. Ja nepārvaramas varas apstākļu dēļ šī Vienošanās nav izpildāma ilgāk par 30 (trīsdesmit) dienām, tad katrai pusei ir tiesības vienpusēji atteikties no tālākas šīs Vienošanās saistību izpildes.

1. VIENOŠANĀS SPĒKĀ STĀŠANĀS, GROZĪŠANAS UN IZBEIGŠANAS KĀRTĪBA
4. Vienošanās ar Izpildītājiem, kuri to parakstījuši elektroniski, stājas spēkā ar tās parakstīšanas dienu un ir spēkā 36 (trīsdesmit sešus) mēnešus vai līdz tiek sasniegta Vienošanās 1.3. punktā noteiktā summa, atkarībā no tā, kurš no nosacījumiem iestājas pirmais. Par Vienošanās noslēgšanas datumu ir uzskatāms pēdējais elektroniskā paraksta datums.
4. Ja kāds no Izpildītājiem, kurš Iepirkumā ir ieguvis tiesības noslēgt Vienošanos, atsakās parakstīt Vienošanos, tad tas rakstiski informē Pasūtītāju par savu lēmumu. Vienošanās ir spēkā arī tad, ja kāds no Izpildītājiem to nav parakstījis.
4. Pasūtītājam ir tiesības uzskatīt, ka Izpildītājs atsakās parakstīt Vienošanos, ja tas 5 (piecu) darbdienu laikā no Pasūtītāja rakstveida uzaicinājuma saņemšanas nav parakstījis Vienošanos un nav paziņojis Pasūtītājam par savu lēmumu.
4. Izmaiņas un citi grozījumi ir iespējami tikai ar Pušu savstarpēju rakstveida piekrišanu. Visi grozījumi ir slēdzami tikai rakstiski. 
4. Pasūtītājam ir tiesības vienpusēji atkāpties no šīs Vienošanās Publisko iepirkumu likuma 64. panta pirmajā daļā noteiktos gadījumos.
4. Pasūtītājam ir tiesības vienpusēji atkāpties no šīs Vienošanās attiecībā uz Izpildītāju, kurš pienācīgi nepilda ar šo Vienošanos uzņemtās saistības vai pret Izpildītāju ir uzsākts maksātnespējas process, tā darbība tiek izbeigta vai pārtraukta.
4. Pasūtītājam ir tiesības vienpusēji atkāpties no Vienošanās pirms termiņa, ja Pasūtītājam nav pieejams finansējums Vienošanās izpildei.

1. CITI NOTEIKUMI
5. Puses apliecina, ka tām ir attiecīgas pilnvaras, lai slēgtu šo Vienošanos un uzņemtos tajā noteiktās saistības un pienākumus.
5. Vienošanās ir saistoša arī Pušu saistību, tiesību un pienākumu pārņēmējiem.
5. Vienošanās darbības laikā, Puses apņemas pildīt Vienošanās noteikumus, kā arī ievērot citus noteikumus, kas noteikti Iepirkumā, ievērot patiesas un godīgas konkurences principus.
5. Konkrētā Pakalpojuma priekšmeta saturs un to izpildes apmaksas noteikumi tiek paredzēti konkrētā ar Izpildītāju noslēgtā Pakalpojuma līgumā. 
5. Pasūtītājam ir tiesības Vienošanās ietvaros noslēgtā Pakalpojuma līguma izpildes laikā veikt Pakalpojuma pieprasījumu par mazāku apjomu, nekā tas ir noteikts Iepirkuma dokumentācijā, vai to neveikt, ja Pasūtītājam nav pieejami pietiekami finanšu resursi Pakalpojuma līguma izpildei vai mainās Pasūtītāja vajadzība pēc konkrētā pakalpojuma, vai iestājas citi nosacījumi.
5. Ja kāds no Vienošanās punktiem zaudē spēku, tad no Vienošanās izrietošās saistības apspriežamas atbilstoši Latvijas Republikas normatīvajiem aktiem.
5. Visi no Vienošanās izrietošie strīdi risināmi sarunu ceļā. Ja Puses nespēj tos atrisināt sarunu ceļā, tad strīdi tiek risināti Latvijas Republikas tiesā saskaņā ar Latvijas Republikas normatīvajiem aktiem un Vienošanās noteikumiem.
5. Pakalpojuma sniedzējam nav atļauts Vispārīgās vienošanās izpildes laikā mainīt savus piesaistītos speciālistus bez iepriekšējas rakstiskas Pasūtītāja piekrišanas. Institūcija piešķirs apstiprinājumu šādai izmaiņai, ja jaunais piesaistītais speciālists atbilst visiem tiem pašiem kvalifikācijas kritērijiem, kādiem atbilst iepriekšējais piesaistītais speciālists.
5. Parakstot Vienošanos, Puses apliecina, ka ir iepazinušās ar Vienošanās nosacījumiem, tie Pusēm ir saprotami un Puses apņemas tos pildīt un ievērot.
5. Vienošanās ir sagatavota uz 5 (piecām) lapām ar trim pielikumiem.
5. Pielikumā:
10. 1. pielikums – Saimnieciski visizdevīgākā piedāvājuma izvēles kritēriji un kārtība;
10. 2. pielikums – Tehniskā specifikācija;
10. 3. pielikums – Pakalpojuma līguma projekts.

